Påtalemyndigheten i Norge

Påtalemyndigheten i Norge er en statlig myndighet som leder politiets etterforskning i straffesaker, avgjør spørsmålet om en straffeforfølgning skal innstilles eller fortsettes, og opptrer som aktor under straffeforfølgning ved domstolene.

Anklagerens rolle er objektiv, og styres av bevisene i saken. Dersom vurderingen av beviser munner ut i at vilkårene for straff ikke er oppfylt, er det påtalemyndighetens plikt å stanse straffeforfølgningen. Forsvarere har ikke noen liknende objektivitetsplikt.

Den sivile påtalemyndighet
Den sivile påtalemyndighet, tidligere Den borgerlige påtalemyndighetDen sivile påtalemyndighets endringshistorie, er påtalemyndighet i ikke-militære straffesaker og er regulert av straffeprosesslovenLov om rettergangsmåten i straffesaker kapittel 6 og påtaleinstruksen.Forskrift om ordningen av påtalemyndigheten

Norge og Danmark er de eneste vestlige land hvor påtalemyndigheten også er integrert i politidistriktene. Politiadvokatene leder etterforskningen som polititjenestemennene utfører. I Sverige og andre vestlige land er påtalemyndigheten og politiet adskilt som separate etater.

Den sivile påtalemyndighet i Norge er organisert med tre nivåer:

Riksadvokaten
Statsadvokatene
Påtalemyndighetens tjenestemenn i politiet

Den høyere påtalemyndighet brukes som fellesbetegnelse på de to øverste nivåene.

 Embete  Kontor  Underlagte myndigheter  Domstoler Agder statsadvokatembeter  Kristiansand  Agder politidistrikt  Agder lagmannsrett, Agder tingrett Hedmark og Oppland statsadvokatembeter  Hamar  Innlandet politidistrikt  Eidsivating lagmannsrett, Østre Innlandet tingrett, Vestre Innlandet tingrett, Romerike og Glåmdal tingrett Hordaland, Sogn og Fjordane statsadvokatembeter  Bergen  Vest politidistrikt  Gulating lagmannsrett, Hordaland tingrett, Sogn og Fjordane tingrett, Haugaland og Sunnhordland tingrett Møre og Romsdal statsadvokatembeter  Molde  Møre og Romsdal politidistrikt  Frostating lagmannsrett, Møre og Romsdal tingrett Nordland statsadvokatembeter  Bodø  Nordland politidistrikt  Hålogaland lagmannsrett, Helgeland tingrett, Salten og Lofoten tingrett, Midtre Hålogaland tingrett Oslo statsadvokatembeter  Oslo  Oslo politidistrikt, Øst politidistrikt  Borgarting lagmannsrett, Eidsivating lagmannsrett, Ringerike, Asker og Bærum tingrett, Søndre Østfold tingrett, Follo og Nordre Østfold tingrett, Oslo tingrett, Romerike og Glåmdal tingrett Rogaland statsadvokatembeter  Stavanger  Sør-Vest politidistrikt  Gulating lagmannsrett, Haugaland og Sunnhordland tingrett, Sør-Rogaland tingrett Troms og Finnmark statsadvokatembeter  Tromsø  Troms politidistrikt, Finnmark politidistrikt, Sysselmesteren på Svalbard  Hålogaland lagmannsrett, Nord-Troms og Senja tingrett, Vestre Finnmark tingrett, Midtre Hålogaland tingrett, Indre og Østre Finnmark tingrett Trøndelag statsadvokatembeter  Trondheim  Trøndelag politidistrikt  Frostating lagmannsrett, Trøndelag tingrett Vestfold, Telemark og Buskerud statsadvokatembeter  Tønsberg  Sør-Øst politidistrikt  Agder lagmannsrett, Borgarting lagmannsrett, Buskerud tingrett, Telemark tingrett, Vestfold tingrett, Ringerike, Asker og Bærum tingrett Det nasjonale statsadvokatembetet for bekjempelse av organisert og annen alvorlig kriminalitet  Oslo  Kripos, Politiets sikkerhetstjeneste  alle Økokrim  Oslo    alle

Den høyere påtalemyndighet

Den høyere påtalemyndighet består av Riksadvokatembetet, 10 regionale statsadvokatembeter og et nasjonalt statsadvokatembete.

De regionale statsadvokatembetene er:
 Oslo
 Hedmark og Oppland
 Vestfold, Telemark og Buskerud
 Agder
 Rogaland
 Vestland
 Møre og Romsdal, Sogn og Fjordane
 Trøndelag
 Nordland
 Troms og Finnmark

I tillegg kommer Det nasjonale statsadvokatembetet for bekjempelse av organisert og annen alvorlig kriminalitet.

I 2005 hadde Den høyere påtalemyndighet 142 årsverk i faste stillinger, fordelt på 80 årsverk i påtalestillinger og 62 årsverk i administrative stillinger. Pr. 2011 hadde Den høyere påtalemyndighet 159 ansatte.Antall ansatte i Den sivile påtalemyndighet (2011)

Omorganisering 2026
Den 20. juni 2025 ble det besluttet å redusere antall regionale statsadvokatembeder fra ti til fire.https://www.riksadvokaten.no/document/omorganisering-av-den-hoyere-patalemyndighet/ De fire nye embedene er Nord, Vest, Sør og Øst.https://www.regjeringen.no/no/aktuelt/omorganisering-av-den-hoyere-patalemyndighet/id3110442/

Omorganiseringen har virkning fra 1. januar 2026.

 Embede  Kontorer  Underlagte myndigheter Nord  Bodø, Tromsø, Trondheim  Finnmark politidistrikt, Nordland politidistrikt, Troms politidistrikt, Trøndelag politidistrikt, Sysselmesteren på Svalbard Sør  Hamar, Kristiansand, Tønsberg  Agder politidistrikt, Innlandet politidistrikt, Sør-Øst politidistrikt Vest  Bergen, Molde, Stavanger  Møre og Romsdal politidistrikt, Sør-Vest politidistrikt, Vest politidistrikt Øst  Oslo  Oslo politidistrikt, Øst politidistrikt Det nasjonale statsadvokatembetet for bekjempelse av organisert og annen alvorlig kriminalitet  Oslo  Kripos, Politiets sikkerhetstjeneste Den sentrale enhet for etterforskning og påtale av økonomisk kriminalitet og miljøkriminalitet  Oslo  

Påtalemyndigheten i politiet

Politiadvokatene utgjør hoveddelen av påtalemyndigheten i politiet, leder polititjenestemennenes etterforskning, avgjør spørsmålet om fortsatt straffeforfølgning i enkelte saker, og fører saker for retten som anklagere. Som etterforskningsledere har politiadvokatene det siste ord om hvilke beviser som må søkes avklart og hvilke som ikke har betydning.

Politiadvokatene er direkte underlagt statsadvokatene i enkeltsaker. I rollen som påtalemyndighet er de derfor overordnet politiutdannede tjenestemenn.

Den militære påtalemyndighet
Den militære påtalemyndighet (Generaladvokaten, Krigsadvokatene for Nord-Norge og Krigsadvokatene for Sør-Norge) er underlagt Justis- og beredskapsdepartementet. I krigstid avgjør Generaladvokaten eller førstekrigsadvokatene spørsmålet om tiltale i saker om militære forbrytelser og forseelser når det ikke hører under Kongen i statsråd eller Riksadvokaten.Påtaleinstruksen § 36-3

Den militære påtalemyndighet ble opprettet som egen etat i 1947Den militære påtalemyndighets endringshistorie, men har historie tilbake til 1646. Pr. 2011 har Den militære påtalemyndighet 11 ansatte.Antall ansatte i Den militære påtalemyndighet (2011)

Referanser


Norge